Ek wil nie veel meer vertel nie, gaan lees die boek self, maar dis ŉ werk wat nog oor ŉ honderd jaar by ons breekbare menswees, en ons eie sin vir wat reg en verkeer is gaan aanklank vind. Ja, die lewe is hel, en die letterkunde laat ons opkyk na die hemel. Soos hier.
Binnekring van Spookasems: stories oor die lewe – Herman Lategan, saamgetel deur Amanda Botha (Jonathan Ball). Sjoe, ek het nie woorde vir hierdie boek nie. Ek ween elke keer as ek dit oopmaak om nog ‘n stukkie te lees – en nie noodwendig van hartseer nie.
Ná Valsrivier van Dominique Botha in 2013, een van die sterkste debuutromans van die afgelope dekade, het niemand kon dink nog ’n sterk debuut sou so gou daarop volg nie. Dit het wel gebeur: Francois Smith se Kamphoer. Dis ’n sensitiewe boek, oor ’n sensitiewe onderwerp. Smith se boek neem ’n geskiedkundige gegewe, Susan Nell se wrede verkragting in ’n konsentrasiekamp gedurende die Anglo-Boereoorlog. Die meesleurende beskrywing van die Vrystaatse landskap bevestig net dat van die land se grootste skrywers wortels hier het.